alexandrainst/scandi-wiki huggingface dataset:
Hohenschönhausen

Hohenschönhausen var en bydel i Berlin. Ved bydelsreformen i 2001 ble den slått sammen med Lichtenberg lenger syd. Bydelen ble i 1985 etablert som en egen bydel ved at man trakk Hohenschönhausen, Wartenberg, Falkenberg og den østlige delen av Malchow ut av bydelen Weissensee som var etablert på 1920-tallet. 

Det tidligere Hohenschönhausen er nå delt i ortsteilen Alt-Hohenschönhausen, Neu-Hohenschönhausen, Wartenberg, Falkenberg og Malchow. I Neu-Hohenschönhausen var det betydelig boligbygging på 1980-tallet og ortsteilen er preget av store boligblokker, men også store grøntarealer mellom bygningene.  Denne delen har S-Bahn-forbindelse med sentrum og det går også to Metro-trikker (M4 og M5) til sentrum.

I Alt-Hohenschönhausen finner man Hohenschönhausen Minnesenter som er et tidligere Stasi-varetektsfengsel. Dette fengselet var avskjermet i DDR-tiden og er i dag et museum om SED-regimets umenneskelighet.

Referanser 

Tidligere bydeler i Berlin
Lichtenberg
Terry Slater

Terry Slater (født i London, England) er en tidligere engelsk musiker og musikkmanager.

Karriere 
Som ung spilte han som konsertmusiker for band som Chuck Berry, Fats Domino, Little Richard og Everly Brothers med flere. Etter mange år som konsertmusiker, begynte han i 1972 og jobbe innen musikkbransjens kommersielle side, blant annet med en karriere i EMI i England, hvor han tilslutt endte som direktør i 1979. Han jobbet med band og artister som Blondie, Kate Bush, Sex Pistols og Duran Duran. Skater sluttet etter en stund og jobbet selvstendig på jakt etter talentfulle band.

Slater og a-ha 
Slater var den som «oppdaget» det norske popbandet a-ha, og kalles ofte for «det fjerde medlemmet av a-ha». Med hans lange erfaring innen musikkbransjen, ble han bandets første manager, og spilte en vital rolle i historien om a-ha. Sammen med John Ratcliff stiftet han selskapet T.J. Management for å ta seg av a-ha.

Samarbeidet tok slutt etter albumet Memorial Beach fra 1993. På Minor Earth Major Sky fra 2000, bandets første album etter en syv år lang pause, var det Brian Lane og hans Bandana Management som sto for managementet.

Kilder 
a-ha.com - Terry Slater — The fourth member of a-ha

Britiske musikere
Universidad Nacional Mayor de San Marcos

Universidad Nacional Mayor de San Marcos er et universitet i Lima i Peru. Det ble stiftet den 12. mai 1551 av dominikanerordenen.

Eksterne lenker 
 
 www.unmsm.edu.pe

Lima
San Marcos
Dominikanerordenen
Etableringer i 1551
Utdanningsinstitusjoner etablert i 1550-årene
1551 i Sør-Amerika
Voss videregående skole

Voss videregående skole er en fylkeskommunal videregående skole på Skulestadmoen i Voss herad, som åpnet i 2016. Skolen har internat  som er felles med elever som går på Voss gymnas. Skolen tilbyr også opplæring i utlandet på Vg2.

Utdanningstilbud
Vedtatt utdanningstilbud for skoleåret 2021-2022:

Historikk
Nye Voss videregående skole åpnet i nybygg på Skulestadmoen høsten 2016. Skolen var en samlokalisering av tidligere Voss jordbruksskole, og deler av virksomhetene ved tidligere Rogne videregående skole, Hjeltnes videregående skole og gamle Voss videregående skole som hadde avdelinger på Bryn, Vatle og i Granvin. Øvrige deler av virksomheten ved disse skolene ble lagt til Voss gymnas.

Gamle Voss videregående skole omfattet tre tidligere skoler: Norsk kunsthåndverksskole, som ble grunnlagt av treskjæreren Magnus Dagestad i 1920, Voss yrkesskole som ble etablert i 1950 og som tok over Norsk kunsthåndverksskole i 1970.

Hordaland fylkeskommune tok over drifta av Vatles handelsskole i 1975, som da hadde vært en privat skole siden 1945. I 1975 ble denne skolen slått sammen med Voss yrkesskole. I 1979 ble elektrofag ved filial Granvin opprettet, og i 1990 teknisk fagskole. I tillegg har skolen undervisning ved Styve Gard på Evanger. Skolen skiftet navn i 1993 til Voss videregående skole.

Skolen hadde til 2016 tre avdelinger; elektrolinja i Granvin, mekaniske fag, byggfag m.m på Bryn og allmennfag, kunst og frisørlinje i hovedbygget i Voss sentrum (Bygget bak Amfisenteret).

Siste russekullet med økonomiske og administrative fag gikk ut våren 2008. De som ønsker økonomiske fag på Voss må i dag gå på Voss gymnas.

Referanser

Videregående skoler i Vestland
Byggverk i Voss
Utdanning i Voss
Voss gymnas

Voss gymnas er en fylkeskommunal videregående skole på Vossevangen i Voss herad i Vestland fylke, grunnlagt i 1916 som Voss offentlige landsgymnas, det første landsgymnas i Norge. Fylkeskommunen overtok driften fra staten i 1965. Skolen ble utvidet med nye skolebygg i 2017, den gamle skolebygningen ble totalrenovert i 2018.

Skolen er fylkets toppidrettsgymnas i vinteridretter i samarbeid med Olympiatoppen. Sommeridretter er lagt til Tertnes videregående skole i Bergen.

Skolen har internat som er felles med elever som går på Voss videregående skole. 

Skolen har utvekslingsavtale med fem videregående skoler i Hordalands vennskapsfylke Normandie i Frankrike, der elever fra hele fylket har mulighet til å ta et skoleår på Vg2 Studiespesialisering i regi av Voss gymnas.

Utdanningstilbud
Vedtatt utdanningstilbud for skoleåret 2021-2022:

Skolen har også tilbud om Vg2 Studiespesialisering med opplæring i Normandie, Frankrike.

Historie
Skolen ble grunnlagt av staten i 1916 som Voss offentlige landsgymnas, det første landsgymnas i Norge, etter at man innførte loven om landsgymnas i 1914.  Flere av personalet kom fra Voss private gymnas (1911–17) som ble nedlagt samtidig.

Skolen holdt de første årene til i Folkeskulebygningen. Voss kommune avgav tomt til eget skolebygg på Skulehaugen på Vossevangen. Staten finansierte en 3-etasjes murbygning med mansardtak; og både heil og halvvalm tak. Gymnastikksal i et tilbygg i vest og festsal på loftet. Arkitekt var Henry Bucher. Første rektor var Peder Blix (1916–1931) og J. Fredrik Voss var lektor fra 1917 til 1922.

Hordaland fylkeskommune overtok driften i 1965, og gymnaset fikk da sitt nåværende navn.

Alumni
Olav Dalgard 1920, Kjell Bondevik 1922, Olav Meisdalshagen 1925, Klaus Sunnanå 1926, Aslaug Låstad Lygre 1932, Magne Skodvin 1935, Alfred Hauge 1935, Bergfrid Mannsåker (Fjose) 1935.

Litteratur
Gunnar A. Schei (red., 1991) Voss Gymnas 75 år, Voss. ISBN 82-992425-0-9.
 Otto Hageberg: Vi var priviligerte. I: Gudleiv Forr og Helge Vold (red.): Landsgymnaset. Samlaget 2007. ISBN 978 82 521 7138 9

Referanser

Se også
Informasjon om vg2 i Frankrike
Informasjon om toppidrettslinjen på Voss gymnas

Videregående skoler i Vestland
Utdanningsinstitusjoner etablert i 1916
Byggverk i Voss
Utdanning i Voss
Byggverk tegnet av Henry Bucher
Carl Dahlhaus

Carl Dahlhaus (1928–1989) var en tysk musikkviter.

Ved siden av 1800- og 1900-tallets musikkhistorie var hans hovedarbeidsområder musikkestetikk og musikkteori. Han forfattet og redigerte tallrike, stort sett encyklopediske skrifter, slik som Neuen Handbuchs der Musikwissenschaft, Richard Wagners samlede verker og Pipers Enzyklopädie des Musiktheaters.

Dahlhaus ble i 1983 utnevnt til den tyske ordenen  Pour le Mérite für Wissenschaften und Künste.

Skrifter 
 Carl Dahlhaus. Gesammelte Schriften. Hermann Danuser (red.) sammen med Hans-Joachim Hinrichsen og Tobias Plebuch. 11 bind. Laaber-Verlag 2000-2007, ISBN 3-89007-235-6

Referanser

Eksterne lenker 
 

Tyske musikkforskere
Pour le Mérite
Personer fra Hannover
Felix Draeseke

Felix August Bernhard Draeseke (1835–1913) var en tysk komponist.

Liv og virke 
Som musikkstudent overvar Draeseke i 1852 en oppføring av Richard Wagners Lohengrin og Wagner ble straks et  stort forbilde for ham. 

Draeseke var en del av den Liszt- og Wagnerdominerte nytyske skole og skapte en selvstendig komposisjonsstil med utgangspunkt i seinromantikkens klassiske idealer. Han var også musikkpedagog og musikkskribent.

I sin egen levetid fikk Draesekes musikk en del oppmerksomhet i musikkfaglige kretser, der den ble holdt for å være svært høyverdig, men egentlig populær ble musikken hans aldri. Et av hovedkjennetegnene ved stilen hans var en sterkt fortettet kontrapunktisk bearbeidelse av det tematiske materialet, og mange fant musikken komplisert og lite tilgjengelig. 

Draesekes tredje symfoni, «Symphonia tragica», ble lenge regnet som en av de mest betydelige i sitt slag. Ledende dirigenter som Arthur Nikisch, Fritz Reiner, Hans Pfitzner og Karl Böhm oppførte den i noen år etter komponistens død, men entusiastene minket raskt i antall, og etter Nikisch' død i 1922 falt Draesekes musikk i glemsel. Av ideologiske grunner dro nazistene musikkens hans fram i lyset igjen, men takket være den propagandisk begrunnede entusiasmen, ble det etter krigen enda stillere rundt musikkens hans. Selv om den knapt oppføres lengre, er det publisert en del innspillinger av hovedverkene hans.

Referanser

Kilder

Eksterne lenker 
 

 

Romantiske komponister
Tyske komponister
Operakomponister
Personer fra Coburg
Lars Cramer

Lars Gramstad Cramer (født 25. mai 1991) er en tidligere norsk fotballkeeper. Han spilte sist i Aalesunds FK, til han selv valgte å avbryte kontrakten til fordel for medisinstudiet. Han har tidligere spilt for Strømsgodset før han gikk til svensk fotball og Kalmar FF. Fra 2010 til 2011 var Cramer utlånt til Asker.

Brann havnet i skikkelig målvakt-krise i slutten av august 2017: Piotr Leciejewski sle med lårskade samtidig som de to reservekeepere var satt ut grunnet skader, og samtidig var overgangsvinduet stengt. Løsningen ble Cramer. På Universitetet i Bergen studerte 26-åringen medisin og ble hentet inn for å være tilgjengelig for Brann. Sist Cramer var å finne på banen i Eliteserien var for Aalesund mot nettopp Brann 22. juli 2016.

Referanser

Eksterne lenker 
 
 Profil på altomfotball.no

Norske fotballspillere
Norske fotballspillere i Sverige
Fotballspillere for Strømsgodset TF
Fotballspillere for Asker Fotball
Fotballspillere for Kalmar FF
Personer fra Drammen kommune
Fødsler i 1991
Bodil Børset

Bodil Børset (født 11. februar 1975 fra Rindal i Møre og Romsdal) er en norsk litteraturviter og tidligere leder for Seksjon for kreativ næring, Kulturrådet. Før dette var hun direktør for Hamsunsenteret i Hamarøy.

Hun tok doktorgraden i litteraturvitenskap i 2006, med en avhandling om hørespillets betydning for den franske forfatteren Nathalie Sarrautes forfatterskap, og hvordan litterært stoff overføres mellom medier. Hun ble ansatt som direktør for Hamsunsenteret i 2008, og tiltrådte i 2009. Fra 2017 leder hun Kulturrådets nye kontor Kreativt Norge i Trondheim.

Referanser 

Norske litteraturhistorikere og litteraturkritikere
Personer fra Rindal kommune
Rochas

Rochas er et fransk motehus som ble grunnlagt av Marcel Rochas i 1925. 

Rochas var den første til å designe 2/3 langa kapper og kjoler med lommer. Huset eies i dag av Procter & Gamble. Rochas har hovedsakelig blitt kjent for parfymen Femme.

I juli 2006, annonserte Procter & Gamble at Rochas moteavdelning skulle legges ned. Dette var en beslutning som sjokkerte mange i moteverden.

Referanser

Eksterne lenker 
 

Motehus
Sminke
Sigvart Fotland

Sigvart Fotland
(født 15. mars 1901, død 29. oktober 1989) var en norsk pianist og organist fra Sogndalstrand i Sokndal kommune i Rogaland. Han var utdannet ved Musikkonservatoriet i Oslo og virket i NRK i mer enn 40 år som akkompagnatør på piano og orgel. De daglige morgenandaktene hadde tonefølge av Fotland på orgel og sang av Andaktskvartetten som besto av sopran, alt, tenor og bass.

Utgivelser 
 ? (1985).  Musikk med Randi Helseth i opptak fra 1952-56
 Som symra rein og blå (1985) der han bidrar ved Eivind Grovens orgel
 Hymns (Simax, 1989).  Med Kirsten Flagstad i opptak fra 1956

Referanser

Eksterne lenker
Sigvart Fotland ved orgelet

Norske pianister
Norske organister
Ansatte i NRK
Personer fra Sokndal kommune
Fødsler i 1901
Dødsfall i 1989
King charles spaniel

King charles spaniel er en hunderase fra England og kan spores til Karl II av Englands tid (1649–1660). Rasen er oppkalt etter kong Charles I av England, han elsket disse hundene så mye og det sies at han brukte mer tid på dem enn på noe annet. Rasens andre navn er engelsk toy spaniel, men det er sjelden i bruk. Forventet levealder er 10 til 12 år.

Historie 
Cavalier king charles og king charles spaniel var opprinnelig én rase, king charles spaniel. Det dukket oftere og oftere opp mindre og mer kompakte individer. 
Liten størrelse var noe de satte pris på og så på som praktisk, derfor avlet de på disse små individene. På kort tid hadde det blitt stor variasjon mellom individene, og de bestemte seg for og å dele dem inn i to raser, cavalier king charles spaniel og king charles spaniel.  Den cavalier king charles vi kjenner i dag, er den som ligner mest på den gamle king charles spaniel.

De færreste vet at de er to forskjellige raser, king charles er bare en «litt mindre og mer flat noset cavalier», men det er altså feil. Rasen er lite utbredt og ganske liten. En voksen king charles kan lett beskrives som «kort og kompakt». I 2008 ble det født ca. 980 chavalierer og seks king charles.

Farger 
Den finnes i fire farger:
Ruby (gyllen rødbrun)
Treecolor(hvit, brun og svart) 
Blenheim (hvit og rød)
Blackandtan (Svart og brun) 

De første nevnte fargene er de mest utbredte (gjelder også cavalier).

Britiske hunderaser
Spanieler
Atanas Tarev

Atanas Kirilov Tarev (bulgarsk; Атанас Кирипов Търев, født 31. januar 1958 i Sofia) er en tidligere bulgarsk friidrettsutøver som konkurrerte i stavhopp.

Tarevs gjennombrudd kom i EM 1982 i Athen, hvor han fikk bronsemedalje med et hopp på 5,60. Året etter tok han samme medalje i VM i Helsingfors, denne gang også etter å ha klart 5,60. Sovjetunionens Serhij Bubka og Konstantin Volkov tok henholdsvis gull- og sølvmedalje.

Personlig rekord 
 Stavhopp – 5,80 meter

Eksterne lenker 
 

Bulgarske stavhoppere
Deltakere for Bulgaria under Sommer-OL 1980
Friidrettsutøvere under Sommer-OL 1980
Deltakere for Bulgaria under Sommer-OL 1988
Friidrettsutøvere under Sommer-OL 1988
Deltakere under VM i friidrett 1983
Fødsler i 1958
Remigius Machura

Remigius Machura (født 3. juli 1960 i Rychnov nad Kněžnou) er en tidligere kulestøter fra Tsjekkoslovakia. Hans fremste meritter er bronsemedaljen fra VM 1983 i Helsingfors og gullmedaljen fra Innendørs-VM 1985 i Paris. Machura har en personlig rekord på 21.93 meter fra 23. august 1987 i Praha.

Annet 
Han har tidligere vært utestengt for bruk av Stanozolol.
Machura har en sønn med samme navn, også han kulestøter.

Referanser

Eksterne lenker 
 

Tsjekkiske kulestøtere
Dopingsaker i friidrett
Personer fra Okres Rychnov nad Kněžnou
Deltakere for Tsjekkoslovakia under Sommer-OL 1988
Friidrettsutøvere under Sommer-OL 1988
Deltakere under VM i friidrett 1983
Fødsler i 1960
Verdensmestere i friidrett innendørs
Europamestere i friidrett innendørs
Deltakere under EM i friidrett innendørs 1988
Deltakere under EM i friidrett innendørs 1985
Deltakere for Tsjekkoslovakia under EM i friidrett 1982
Alta (by)

Alta er en by i Alta kommune i Troms og Finnmark fylke. Byen ligger innerst i Altafjorden, og er Finnmarks største by med sine  innbyggere pr. 1. januar .

Siden år 2000, da Alta fikk bystatus, har byen hatt tilnavnet «Nordlysbyen».

Referanser

Byer i Troms og Finnmark
Bosetninger i Alta
Tettsteder i Troms og Finnmark
Kevin Friend

Kevin Friend (født 8. juli 1971) er en engelsk fotballdommer. Friend er fra sommeren 2009 dommer i Premier League.

Han begynte å dømme da han var 14 år i Leicestershire. Han dømte sin første kamp i Football League i 2003. Han har dømt finalen i FA Vase og FA Trophy. Han har også dømt playoff-kamper i Football League.

Premier League 2009/10

Premier League-karriere

Referanser 
 

Engelske fotballdommere
Personer fra Bristol
Przystanek Woodstock

Przystanek Woodstock (polsk for «Woodstock holdeplass») er en årlig gratis rockefestival i Polen, som har funnet sted siden 1995. Den er inspirert av og oppkalt etter den originale Woodstockfestivalen. Arrangørene kaller arrangementet «den største friluftsfestivalen i Europa».

Festivalens motto er «Kjærlighet, vennskap og musikk». Den arrangeres av Wielka Orkierstra Świątecznej Pomocy (The Great Orchestra of Christmas Charity), som er den Polens største veldedighetsorganisasjoner. Arrangementet varer én helg hvor det holdes rundt 30 konserter, og hovedscenen er i bruk fra tidlig ettermiddag til tidlig morgen. I 2003 og 2009 hadde festivalen rundt  publikummere. 

Den første Przystanek Woodstock-festivalen ble holdt 15-16. juli 1995, i byen Czymanowo. Det ble ikke solgt alkohol under arrangementet. I 1996 ble den andre festivalen avholdt i Szczecin-Dabie. Denne gangen var ølsalg lovlig. I årene 1997 – 2003 holdt festivalen til i byen Zary, bortsett fra i 2000 da festivalen ble avlyst på grunn av protester. Siden 2004 har festivalen blitt holdt i Kostrzyn nad Odrą nær grensen til Tyskland.

Eksterne lenker 
  (engelsk)
  (polsk)

Musikkfestivaler
Polsk kultur
Repeterende arrangementer etablert i 1995
1995 i Polen
Hendelser i Polen
Norma Sass

Norma Sass er en norsk indie/rock gruppe fra Oslo. Gruppen ble stiftet i 2007 og består av Thea Glenton Raknes, Susanne Benjaminsen, Ida Lie, Elin Lie og Ingrid Berge. Våren 2009 hadde gruppen to låter listet på NRK P3 og deres debut-EP (A Dance of Victory the Morning After) ble utgitt på deres eget selskap Anticipated Records og Tuba Records 3. august 2009.

Norma Sass vant Zoom Urørt-finalen i 2009 og reiste på en landsdekkende Zoom Urørt-turné samme år med blant andre konserter på by:Larm og Øyafestivalen. Bandet mottok  gode anmeldelser for sin opptreden under by:Larm i Oslo.

Diskografi
A Dance of Victory the Morning After (2009)
Hunting for Treasures (2011)

Referanser

Eksterne lenker 
 Norma Sass hos MySpace

Norske rockegrupper
Band etablert i 2007
Oversikt over VM-medaljevinnere i svømming (herrer)

Oversikt over VM-medaljevinnere i svømming (herrer)

Dette er den komplette listen fos  VM-medaljevinnere i svømming for herrer fra 1973 til 2009.

Fri

50 meter

100 meter

Medaljefordeling:

200 meter

400 meter

800 meter

1500 meter

Ryggsvømming

50 meter

100 meter

200 meter

Brystsvømming

50 meter

100 meter

200 meter

Butterfly

50 meter

100 meter

200 meter

Individuell medley

200 meter

400 meter

Stafetter

4 × 100 meter fri

4 × 200 meter fri

4 × 100 meter medley

Eksterne lenker
 HistoFinlandA volume IVa

VM i svømming
Casiokids

Casiokids er et norsk indie-/popband som ble stiftet i 2005. Bandmedlemmene er fra Stavanger og Bergen. Det er et av få norske band som har oppnådd internasjonal anerkjennelse selv om de synger på norsk.
Navnet kommer av at gruppen siden starten i 2005 har brukt gamle Casio-keyboards som en viktig del av lydbildet. 

Sommeren 2009 turnerte bandet både i USA og England.

Casiokids var et av fire artister/band som mottok «a-ha-stipendet» i forkant av a-has avskjedsturné i 2010. Stipendet er på en million norske kroner og ble delt ut for å hjelpe unge og lovende norske artister som ønsker å satse internasjonalt.

Medlemmer 
 Ketil Kinden Endresen (Vokalist)
 Fredrik Øgreid Vogsborg (Vokalist)
 Omar Johnsen
 Kjetil Bjøreid Aabø

Assosierte medlemmer 
 Einar Olsson
 Joachim Amundsen Trana
 Snorre Lyngstad
 Eirik Utne
 Geir Svensson
 Mathias Monsen

Utgivelser 
 2006 – Fück Midi (CD, Album) 	  	
 2008 – Grønt Lys I Alle Ledd (7", Single) 	  	
 2009 – Finn Bikkjen! / Gomurmamma (7", Single) 	  	
 2009 – Verdens Störste Land / Fot I Hose (7", Ltd)
 2010 – Topp stemning på lokal bar (CD, Album + CD, Comp)
 2011 – Aabenbaringen over aaskammen

Galleri

Referanser

Eksterne lenker 
 
 
  Casiokids hos MySpace
  Hjemmeside

Norske popgrupper
Band etablert i 2005
Kråmyra Stadion

Kråmyra Stadion var hjemmebane til Aalesunds FK fra 1977 til 2005, da Color Line Stadion ble åpnet. 

Kråmyra var kjent for sin beliggenhet og sparsomme tilskuerfasiliteter. Den hadde en kapasitet på 9000 tilskuere, derav 2000 sitteplasser. I 2002-sesongen solgte man tilskuerplasser i fjellsida ved fotballbanen. Banen ble kun brukt i Tippeligaen i ett år, 2003. Dette året kom også tilskuerrekorden for Kråmyra. 11000 mennesker møtte opp i Tippeligaoppgjøret mellom Aalesunds FK og Molde FK som for øvrig endte 1-1. 

Området ble solgt av AaFK etter flyttingen til Color Line Stadion som del av finansieringsløsninger for klubbens nye storstue, og er nå et boligområde på Fjelltun i Ålesund.

Eksterne lenker
 Kråmyra på www.stadionsiden.com med bilder og kart

Fotballstadioner i Norge
Idrettsanlegg i Møre og Romsdal
Byggverk i Ålesund
Aalesunds Fotballklubb
Sport i Ålesund
Geir Hansen (trener)

Geir Hansen (født 3. juli 1971) er en norsk fotballtrener som er leder for scouting og analyseavdeling for Rosenborg Ballklub.

Hansen har vært assistenttrener i , først under Sören Åkeby, så Kjetil Rekdal. Han har også bak seg perioder som hovedtrener, blant annet da han trente Aalesund opp i 1. divisjon i 2000, og som spillerutvikler. Han har vært hovedtrener for Norges G18-landslag i fotball, trener for Hødd og assistenttrener 2015–2016 for Norges kvinnelandslag i fotball under Roger Finjord.

Fra 2017 er han aktivitetsutvikler i Sunnmøre fotballkrets. 

Han er sønn av -treneren Bjørn Hansen.

Referanser

Eksterne lenker 
 

Norske fotballtrenere
Fotballtrenere for Aalesunds FK
Fødsler i 1971
Göktürkerne

Göktürkerne (gammeltyrkisk:  Türük,   Kök Türük, og  Türük; himmelske tyrkere) var en mektig, nomadisk konføderasjon i Sentral-Asia, kjent som flere stater med det felles navnet Göktürk-khaganatet i tidlig middelalder, fra 552 til 747. Under ledelse av Bumin Khan overtok göktürkene makten i området etter rouranene, og med det også den lukrative handelen med europeerne via silkeveien. Göktürkene hadde sin opprinnelse fra stammefolkene ashina, som kom fra de nordlige delene av Sentral-Asia, og var kjent som flinke med smedkunst.

Se også 
 Stepperike

Referanser

Antikke folkeslag
Tyrkernes historie
Mongolias historie
Stepperike

ku:Tirk
Havøygavlen vindpark

Havøygavlen vindpark er en vindpark som ligger i Måsøy kommune, mellom Hammerfest og Nordkapp.

Vindkraftverket er verdens nordligste. 

Det er installert 16 vindturbiner. 
 15 stk Nordex N80/2500 på 2,5 MW i 2002. Rotordiameter 80 meter, tårnhøyde 80 meter.
 1 stk Siemens SWT-3.0-101 på 3 MW i 2011. Rotordiameter 101 meter, tårnhøyde 80 meter.

Samlet effekt er 40,8 MW. Årsproduksjon er 137 GWh.

Referanser

Kilder

 NVE vindkraftverk
 Arctic Wind AS

Eksterne lenker
 Finnmark Kraft

Vindkraftverk i Troms og Finnmark
Byggverk i Måsøy
Kraftverk etablert i 2002
Billy Guy

Billy Guy (egentlig Frank Phillips jr., født 20. juni 1936 i Itasca i Hill County i Texas, død 5. november 2002 i Clark County) i Nevada, var en USA-amerikansk rhythm and blues-sanger. Han er mest kjent som medlem av gruppa The Coasters, der han var hovedsanger på blant annet «Searchin'», «Little Egypt», «Run Red Run» og «Wait A Minute». 

Før Guy blei med i The Coasters i 1955, var han med i duoen Bip and Bop, som gav ut singelen «Ding Ding Dong»/«Du-Wada-Du» på Aladdin Records. 

Fra midten av 1960-tallet satsa Guy en del på en solokarriere, og det var derfor varierende i hvor stor grad han  deltok på platene og turneene til Coasters. Noen av soloinnspillingene er seinere kommet med på samleplater med The Coasters. Guy produserte også plater for andre, og han dreiv et mindre plateselskap (GuyJim Records) sammen med J.R. Bailey. 

Det har vært flere rettstvister om retten til Coasters-navnet, og Guy var i perioder engasjert i grupper med liknende navn (World Famous Coasters, Billy Guy's Coasters).

Som medlem av The Coasters er Guy innvotert i Rock and Roll Hall of Fame.

Referanser

Kilder 
 Douglas Martin: «Billy Guy, Baritone in the Coasters, Dies at 66», nekrolog i New York Times 14. november 2002; besøkt 9. januar 2016.
 Richard Williams: Nekrolog i The Guardian 19. november 2002; besøkt 9. januar 2016. (Denne nekrologen oppgir dødsdatoen til 12. november, noe som ser ut til å være feil.)
 «Members' Mini Bios» på The Coasters Web Site; besøkt 9. januar 2016.

Eksterne lenker 
 
 
 Diskografi på nettstedet discogs.com; besøkt 9. januar 2016.
 Diskografi m.v på nettstedet allmusic.com; besøkt 9. januar 2016.

Sangere fra USA
Medlemmer av Rock and Roll Hall of Fame (gruppemedlem)
Personer fra Hill County i Texas